VZNESENÉ PRIPOMIENKY V RÁMCI MEDZIREZORTNÉHO PRIPOMIENKOVÉHO KONANIA

Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020


	Počet vznesených pripomienok, z toho zásadných
	44 / 8




	Subjekt
	Pripomienka
	Typ
	Spôsob vyhodnotenia

	Aliancia za rodinu
	Návrhu všeobecne
dovoľujeme si Vás požiadať, aby ste v návrhu našich dobrovoľných prísľubov a záväzkov ku kandidatúre Slovenskej republiky do Rady OSN pre ľudské práva za Slovenskú vypustili dokumenty, ktoré už 
v čase ich prijatia vyvolávali mimoriadne kontroverzie vo vzťahu 
k názorom väčšiny obyvateľov. Aký má Ministerstvo zahraničných vecí SR dôvod, aby sme sa dokonca na medzinárodnej úrovni zaväzovali plniť kontroverznú Stratégiu ľudských práv, ktorá rozdeľovala a vyvolávala konflikty už v čase jej prijatia v Slovenskej republike? Aký je dôvod na to, aby sme sa ešte k tomu dobrovoľne zaväzovali na medzinárodnej úrovni postupovať podľa kontroverznej Stratégie rodovej rovnosti, ktorá zavádzala oddeľovanie rodu od pohlavia? Prečo materiál spomína Radu pre ľudské práva, ako orgán, ktorý vraj zabezpečuje celospoločenskú diskusiu, a pritom jej personálne zloženie vôbec nerešpektuje celospoločenské rozloženie názorov oblasti manželstva 
a rodiny? prvou inštitúciou, ktorá zabezpečuje ľudské práva je rodina. Bez rodiny sú ľudské práva a to najmä detí v ohrození. Dovoľujeme si Vás požiadať, aby ste namiesto podpory rodovej ideológie obsiahnutej v citovaných Stratégiách prevzali dobrovoľný záväzok podporovať ochranu manželstva muža a ženy, rodiny založenej na manželstve a rodičovstva a podporovať výhradu vo svedomí. Slovenská republika môže byť vzhľadom k zakotveniu ochrany manželstva muža a ženy do Ústavy SR pozitívnym príkladom pre ostatné krajiny. 
	
	Pripomienka nebola akceptovaná. Celoštátna stratégia ochrany a podpory ľudských práv v Slovenskej republike bola schválená uznesením vlády SR č. 71 zo dňa 18. februára 2015. Celoštátna stratégia rodovej rovnosti a Akčný plán rodovej rovnosti na roky 2014 – 2019 boli schválené uznesením vlády SR č. 574 zo dňa 
20. novembra 2014. Z predmetných uznesení vyplynuli úlohy ústredným orgánom štátnej správy.

	Aliancia za rodinu
	časti: Implementácia medzinárodných ľudsko-právnych nástrojov
1. V časti: Implementácia medzinárodných ľudsko-právnych nástrojov, navrhujeme za text: „posilňovať a podporovať práva žien a dievčat 
a rodovú rovnosť“ nahradiť slová „v súlade s Agendou 2030 
pre udržateľný rozvoj“ slovami: „vo význame rovnosti mužov a žien“. Odôvodnenie: Vzhľadom k nejasnosti pojmu rodová rovnosť navrhujeme, aby bola doplnená jeho definícia, podľa ktorej sa rodová rovnosť vníma vo význame rovnosti mužov a žien. Napriek nášmu schváleniu Agendy 2030 navrhujeme nepodmieňovať náš záväzok pokračovať v presadzovaní rovnosti mužov a žien Agendou 2030 práve vzhľadom k nejasnosti jej pojmov. 
	
	Pripomienka bola čiastočne akceptovaná. 
Text „posilňovať a podporovať práva žien a dievčat a rodovú rovnosť v súlade s Agendou 2030 pre udržateľný rozvoj“ bol nahradený textom „posilňovať a podporovať práva žien a dievčat a rovnosť medzi mužmi 
a ženami v súlade s Agendou 2030 pre udržateľný rozvoj“.


	Aliancia za rodinu
	časti Implementácia medzinárodných ľudsko-právnych nástrojov
2. V časti: Implementácia medzinárodných ľudsko-právnych nástrojov, navrhujeme za text: podporovať slobodu náboženského vyznania alebo viery, doplniť slová: „výhradu vo svedomí“; Odôvodnenie: Podpora výhrad vo svedomí by mala byť súčasťou našich dobrovoľných záväzkov, vzhľadom k tomu, že ide o oblasť, ktorá v súčasnosti čelí oveľa vyšším atakom, ako mnohé iné ľudské práva. 
	
	Pripomienka nebola akceptovaná. 
V súlade s medzinárodnými dokumentmi je výhrada vo svedomí jednou 
zo súčastí náboženskej slobody.

	Aliancia za rodinu
	časti: Implementácia medzinárodných ľudsko-právnych nástrojov
3. V časti: Implementácia medzinárodných ľudsko-právnych nástrojov, navrhujeme doplniť záväzok a cieľ a to: „podporovať ochranu manželstva muža a ženy, rodiny založenej na manželstve a rodičovstva; Odôvodnenie: Slovenská republika by mala na medzinárodnej úrovni ponúkať to najcennejšie čo sa jej v oblasti ľudských práv podarilo. 
V posledných rokoch to bolo zakotvenie ochrany manželstva muža 
a ženy do Ústavy SR. Prvou inštitucionálnou zárukou ľudských práv nie sú medzinárodné dohovory, ale rodina. Bez manželstva muža 
a ženy založeného na slobodnom rozhodnutí muža a ženy s cieľom vytvoriť stabilné prostredie pre narodenie a výchovu detí čelia deti vyššiemu riziku porušovania ich ľudských práv, práv na otca a mamu, práva poznať svojich rodičov. Preto podporou mužov a žien 
vo vytváraní rodín založených manželstvom ako základných buniek spoločnosti môže spoločnosť podporovať stabilné prostredia zabezpečujúce rodenie a riadnu výchovu detí. 
	
	Pripomienka nebola akceptovaná. 
V rámci ochrany ľudských práv 
na medzinárodnej úrovni sú implementované ľudskoprávne nástroje, ktoré sú zakotvené v medzinárodných dokumentoch.

	Aliancia za rodinu
	časti Implementácia vnútroštátnych ľudsko-právnych nástrojov
4. V časti Implementácia vnútroštátnych ľudsko-právnych nástrojov navrhujeme vypustiť nasledovný text: „Táto rada zabezpečuje celospoločenskú diskusiu o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“ Odôvodnenie: Toto tvrdenie je výsmechom realite. Táto rada nemá reprezentatívne zloženie podľa názorov obyvateľstva na rodinu, rodičovstvo, výchovu. Zástupcovia množstva majoritných mimovládnych organizácií sú ignorovaní a preto vôbec nezabezpečuje celospoločenskú diskusiu a ani neposilňuje dialóg s mimovládnym sektorom. 
	
	Pripomienka bola čiastočne akceptovaná. 
Text „Táto rada zabezpečuje celospoločenskú diskusiu o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“ bol nahradený textom „Táto rada zabezpečuje diskusiu o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“.


	Aliancia za rodinu
	časti Implementácia vnútroštátnych ľudsko-právnych nástrojov 
5. V časti Implementácia vnútroštátnych ľudsko-právnych nástrojov navrhujeme vypustiť slová: „V roku 2015 bol vládou SR schválený komplexný programový dokument strategického charakteru pre oblasť ochrany a podpory ľudských práv - Celoštátna stratégia ochrany 
a podpory ľudských práv v Slovenskej republike.“ Odôvodnenie: Celoštátna stratégia ľudských práv bola vyslovene kontroverzným dokumentom, na ktorý sme napriek jej schváleniu vládou vyvoláva oprávnený odpor vo väčšine spoločnosti. Najmä zavádzaním nadpráv pre niektoré skupiny obyvateľov a snahou o prijímanie LGBTI plánov. Ukázal, že napriek pripustenej diskusii nemajú občania s majoritným názorom reálne možnosť ovplyvniť znenie daných plánov. Odmietame, aby sa naše dobrovoľné záväzky odvolávali na tento kontroverzný dokument. 
	
	Pripomienka nebola akceptovaná. 
Celoštátna stratégia ochrany a podpory ľudských práv v Slovenskej republike bola schválená uznesením vlády SR č. 71 zo dňa 18. februára 2015. Z predmetného uznesenia vyplynuli úlohy ústredným orgánom štátnej správy.


	Aliancia za rodinu
	časti Implementácia vnútroštátnych ľudsko-právnych nástrojov
6. V časti Implementácia vnútroštátnych ľudsko-právnych nástrojov navrhujeme vypustiť slová: „plniť Celoštátnu stratégiu rodovej rovnosti a jej akčný plán;“ Odôvodnenie: K uvedeným dokumentom mala Aliancia za rodinu zásadné pripomienky, ktorých väčšina nebola akceptovaná. 1. Stratégia narába s nevedecký a nesprávne definovanými pojmami, ako sú „rodové stereotypy“ . Žiadame, aby tento pojem bol definovaný jasne, pretože navodzuje zbytočnú kontroverziu. Spôsob, akým je definovaný nič nevysvetľuje, práve naopak, používa rovnako nejasné pojmy, ktoré je možné vysvetliť mnohými spôsobmi. 2. Stratégia používa vety, ktoré nedávajú zmysel, dozvedeli sme sa, že priame a nepriame formy diskriminácie sú spôsobené primárne ako následok pretrvávajúcich rodových stereotypov. Žiadame vypustiť. 3. Žiadame vypustiť text týkajúci sa „resp. príslušnosti k rodu“ pokiaľ ide o ten istý výraz ako príslušnosť k pohlaviu ide o nadbytočnosť, pokiaľ nie, nesúhlasíme so zavádzaním nových ideologických pojmov a nových rodov. 4. Žiadame vypustiť neoverené tvrdenia, že spoločenská hierarchia znevýhodňuje najmä ženy. Toto tvrdenie je značne zovšeobecňujúce a nemôžeme s ním súhlasiť. Žena je výnimočne oceňovaná v spoločenskej hierarchii 
pre svoju úlohu matky. Nepoznáme žiadneho spoločenského hierarchu, ktorý by ženy všeobecne znevýhodňoval. 5. Používanie jazyka „musí odraziť“ , „musí obsahovať“ či „od štátov sa požaduje“ je zavádzajúci. Tento jazyk popiera autonómiu štátov pri preberaní medzinárodných záväzkov ako aj pri ich odstupovaní. Boli to štáty, ktoré sa zaviazal 
k týmto povinnostiam. Žiadame nahradiť skutočným textom Dohovoru: „Štát sa zaviazal“. Štát zabezpečí. 6. Princíp univerzality ľudských práv je hlbokom rozpore s so slovníkom používaným v stratégii neexistujú ženské ľudské práva, existujú len ľudské práva patriace ženám 
a mužom rovnako. Žiadame vypustiť. 7. CEDAW používa pojem rovnoprávnosti mužov a žien. Pojem rodovej rovnosti žiadame nahradiť za pojem „rovnoprávnosť mužov a žien“ alebo „rovnosť mužov a žien“. 8. V dohovore CEDAW nie je definované slovo „rod“ preto žiadame toto slovo vypustiť z prvej vety v treťom odseku na strane 3. 
9. Žiadame vypustiť pojem „rodu“ ako konceptu. Stratégia sa má zaoberať realitou nie konceptami, či presnejšie rodovou ideológiou. 
10. K ekonomickej nezávislosti a trhu práce odporúčame autorom zaoberať sa výsledkami nórskeho paradoxu, ktorý preukazuje, že napriek štedrej podpore si ženy stále radšej vyberajú zamestnania, kde sa hlbšie zaoberá s človekom nie vecami. Asi ťažko ju nazvať segregáciou. Navrhujeme vypustiť. 11. Žiadame vypustiť operačné ciele (okrem princípu 1.4) alebo ich celé predefinovať, pretože obsahujú ideologické experimenty, ktoré sa ani pod dlhých rokoch vynakladania enormných prostriedkov nepodarilo dosiahnuť ani v Nórsku. Nevieme čo je rodový mzdový rozdiel. Nesúhlasíme s tzv. zavádzaním pojmu segregácia. Vypustiť ciele, ktoré hovoria o snahe zvyšovať zamestnanosť žien, pretože kontext hovorí nie o zosúlaďovaní rodinného života, ale o jeho obmedzovaní prácou. Presadzovanie vyváženejšie deľby práce znamená neprípustné zásahy do rodinného života a do toho, ako si manželia rozdelia špecializáciu. 12. Operačné ciele 2.1 a 2.3 navrhujeme vypustiť, ženy sú dostatočne schopné, aby sa riadne uchádzali v súťaži o manažérske miesta. Bod 2.2 navrhujeme vypustiť z toho dôvodu, že podpora podnikania musí byť nediskriminačná voči mužom. 13. V časti vzdelávanie a výskum nesúhlasíme s tvrdeniami o vertikálnej a horizontálnej rodovej segregácii. Ženy si prirodzene vyberajú povolania, ktoré obsahujú prácu s ľuďmi. Ženy si proste sami nevyberajú technické smery a ak chceme ich rešpektovať, tak to musíme ponechať na ich vlastný výber. Aj medzi vodičmi formule 1 je menej žien, to však neznamená,  že by žena nebola schopná stať sa vodičom formule 1, ale že ženy nemajú taký záujem o to byť vodičkou formule 1. 14. Odmietame uvádzanie neratifikovaného Istanbulského dohovoru ako aj pojmov z neho, pretože proti jeho ratifikácii vznikol výrazný občiansky odpor verejnosti kvôli ideologickým pojmom. Žiadame jeho vypustenie 
z textu a cieľov 15. Žiadame vypustiť ciele pod bodom 4.3, 4.5 lebo ide ideologické pretláčanie ratifikácie Istanbulského dohovoru a v bode 4.5. 16. Žiadame Radu vlády aj Výbor pre rodovú rovnosť doplniť tak, aby ich zloženie zodpovedalo názorovému rozloženiu obyvateľov Slovenskej republiky, pretože v súčasnosti nemá časť, ktorá zastáva hodnoty rodiny pomerné zastúpenie, ktoré by jej patrilo na základe názorového rozloženia obyvateľov. Svetonázorové obmedzenie súčasných členov obmedzuje Radu aj Výbor rozoznávať potreby a názory obyvateľov. Pripomienky k Akčnému plánu rodovej rovnosti v Slovenskej republike 1. Keďže dokument je neopraviteľný zásadne odmietame prijatie tohto dokumentu. Ide iba o delenie peňazí bez reálnych výsledkov pomoci konkrétnym ženám. Tomu zodpovedajú stanovené úlohy. Propagácia, využívanie inšpekcií a kontrol na dozorcovanie, ďalšie zaťažovanie zamestnávateľov povinnosťami rodových „auditov“, zvýhodňovanie predškolských zariadení ako lepších ako prostredie rodiny je jedným z nevedeckých cieľov sociálneho inžinierstva. 2. Ideológia rodovej rovnosti má všetky typické znaky ideológií vrátane cenzorstva celého vzdelávacieho procesu. Cieľ propagácia technických odborov pre ženy je vzhľadom k výsledkom nórskeho paradoxu rodovej rovnosti nepochopiteľná. Žiadame vypustiť túto úlohu. 3. Pravidlá výhrady vo svedomí sú jasné a nie je možné uprednostňovať jedno právo nad právo iných, ako sa to snaží presadzovať úloha č. 49 plánu. Žiadame vypustiť túto úlohu. 
	
	Pripomienka nebola akceptovaná. Celoštátna stratégia rodovej rovnosti a Akčný plán rodovej rovnosti na roky 2014 – 2019 boli schválené uznesením vlády SR 
č. 574 zo dňa 20. novembra 2014. Predmetným uznesením bola ústredným orgánom štátnej správy uložená povinnosť plniť túto stratégiu a jej akčný plán.


	AZZZ SR
	Bez pripomienok.
	O
	

	Fórum života
	Pripomienka č. 2. k prísľubu „venovať osobitnú pozornosť implementácii cieľov udržateľného rozvoja SDGs“ 
Doplniť text: „v súlade s rešpektovaním ľudskej bytosti pred narodením a posilnením pozitívneho demografického vývoja populácie“. Odôvodnenie: Jeden z cieľov „udržateľného rozvoja“- sa prostredníctvom niektorých správ, dokumentov a odporúčaní zneužíva na legitimizáciu zabíjania detí v materskom lone v ranom štádiu svojho vývoja, a to pod hlavičkou „plánovania rodičovstva“ a „prístupu 
k zdravotníckym službám“. Štatistiky na Slovensku pritom poukazujú na pokles záujmu o potraty a rapídny pokles indexu pôrodnosti 
a negatívny demografický vývoj v celej Európe. Každý civilizovaný štát sa usiluje o podporu budúcej generácie a o ochranu najbezbrannejšej bytostí. Skutočným cieľom ochrany zdravia je podporovať život, nie ničiť ho. Neexistuje ženské právo voľby „rozhodnúť sa zabiť počatý život“, ale len právo rozhodnúť sa o dieťati pred počatím. Takisto prevenciou pred neodbornými potratmi nemôže byť široká dostupnosť potratov. Toto vnímame ako veľmi problematický bod „udržateľného rozvoja“, ktorý navrhujeme ošetriť doplneným textom. Kontaktná osoba: raucinovam@gmail.com  
	O
	Vzhľadom na skutočnosť, že obe strany zotrvali na svojich pozíciách, pripomienka nebola akceptovaná.

	Fórum života
	Pripomienka č.3. k prísľubu „posilňovať a podporovať práva žien a dievčat a rodovú rovnosť v súlade s Agendou 2030 
pre udržateľný rozvoj“
Text doplniť ďalšou vetou: „Zabezpečenie sexuálneho 
a reprodukčného zdravia žien realizovať v súlade s právom na život 
a vedeckými poznatkami o začiatku ľudského života“. Odôvodnenie: Súvisí aj s pripomienkou č. 2. Agenda 2030 SDGs obsahuje v bode 3.7 „prístup k službám pre sexuálne a reprodukčné zdravie, ako sú programy plánovaného rodičovstva, informácie a vzdelávanie alebo zahrnutie problematiky reprodukčného zdravia do národných stratégií 
a programov“ a v bode 5.6 „dostupnosť služieb sexuálneho 
a reprodukčného zdravia a reprodukčného práva, ako to bolo dohodnuté v súlade s Akčným plánom Medzinárodnej konferencie o populácii 
a rozvoji a s Pekinskou akčnou platformou a záverečnými dokumentmi nadväzujúcich konferencií“. Závery týchto konferencií nie sú právne záväzné pre Slovensko. K Pekinskému dokumentu z roku 1995 vyjadrilo výhrady 61 štátov. Odvtedy sa posunula agenda gender mainstreaming-u oveľa ďalej - k formulovaniu tzv. LGBT práv vrátane požiadavky na manželstvo a adopciu detí, a agenda sexuálneho zdravia sa posunula smerom k „právu na potrat“ (viď správy Estrela, Lunacek 
a Noichl v EP). Zaviazanie sa týmito dokumentmi nielenže spochybňuje Ústavu SR s definovaným článkom o manželstve muža 
a ženy, ale aj výrazne polarizuje spoločnosť a pripravuje pôdu na vzrast extrémizmu a euroskepticizmu. Takéto ciele znižujú dôveryhodnosti Rady OSN pre ľudské práva v očiach ostatných štátov i samotného OSN. Kontaktná osoba: raucinovam@gmail.com  
	O
	Vzhľadom na skutočnosť,  že obe strany zotrvali na svojich pozíciách, pripomienka nebola akceptovaná.

	Fórum života
	Pripomienka č. 1 k prísľubu „podporovať univerzálnu ratifikáciu ľudskoprávnych dohovorov OSN“
Text doplniť na konci výrazom „po zmysluplnom celospoločenskom dialógu o obsahu ľudskoprávneho dohovoru v jednotlivých krajinách." Odôvodnenie: Nami navrhnutý doplnený text posilňuje demokratický 
a participatívny spôsob vládnutia a princíp zvrchovanosti štátov 
v spoločensko-etických otázkach. Nie je možné prijať medzinárodné dohovory s platnosťou nad slovenskými zákonmi bez toho, aby sa o ich dôsledkoch či spôsoboch implementovania nediskutovalo v rámci širšieho spektra názorov. V opačnom prípade vnímame dohovory ako nátlakovú a totalitnú ideologickú metódu „usmerňovania politiky“ 
z centrálneho miesta medzinárodných „dozorných výborov“. Kontaktná osoba: raucinovam@gmail.com 
	O
	Po vzájomnej diskusii a vysvetlení si pozícií bola pripomienka predkladateľkou stiahnutá.


	Fórum života
	Pripomienka č. 4 k prísľubu „zvyšovať povedomie o prevencii sexuálneho a rodovo podmieneného násilia počas ozbrojených konfliktov“
Výraz „rodovo podmieneného násilia“ vyškrtnúť, prípadne nahradiť výrazom „násilia namiereného na mužské či ženské pohlavie“. Odôvodnenie: Rodovo podmienené násilie sa vyskytuje v Istanbulskom dohovore, ktorý nie je zatiaľ ratifikovaný Slovenskom. Podsúvanie jeho používania priamo v záväzkoch v mene Slovenskej republiky považujeme za nekorektné, keďže okolo tohto dokumentu je 
na Slovensku, ale aj v iných štátoch kontroverzia. Samotný výraz 
v vyjadruje násilie namierené na určité pohlavie (mužské alebo ženské). Nie je potrebné používať kontroverzný výraz „rod“. K Istanbulskému dohovoru vyjadrili aj mnohé krajiny svoje výhrady a stanovili si podmienku dodržiavania vlastnej ústavnosti či dodržiavanie ich zákona o rodine. Kontaktná osoba: raucinovam@gmail.com   
	O
	Pripomienka bola čiastočne akceptovaná. 
Text „zvyšovať povedomie o prevencii sexuálneho a rodovo podmieneného násilia počas ozbrojených konfliktov“ bol nahradený textom „zvyšovať povedomie o prevencii sexuálneho násilia a násilia páchaného na ženách počas ozbrojených konfliktov“.


	GP SR
	Bez pripomienok.
	O
	

	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 2
Navrhujeme preformulovať navrhnuté záväzky SR „posilňovať 
a podporovať práva žien a dievčat a rodovú rovnosť v súlade 
s Agendou 2030 pre udržateľný rozvoj“ a „presadzovať práva a záujmy detí, vrátane zabezpečenia kvalitného vzdelávania v súlade s Agendou 2030 pre udržateľný rozvoj“ na „posilňovať a podporovať práva žien 
a dievčat a rovnosť medzi mužmi a ženami“ a „presadzovať práva 
a záujmy detí, vrátane zabezpečenia kvalitného vzdelávania“. Odôvodnenie: Hoci Konferencia biskupov Slovenska v princípe súhlasí s väčšinou cieľov a zámerov uvedených v Agende 2030, tento dokument obsahuje niekoľko častí, kde zásadne nesúhlasíme s textom. Text Agendy 2030 totiž obsahuje koncepty, ktoré presahujú politický mandát pre rozvoj stanovený na konferencii OSN o trvalo udržateľnom rozvoji a obsahuje pojmoslovie, na ktorom neexistuje zhoda a je ideologicky zaťažené. Napríklad, Agenda 2030 prevzala pojmy používané v rodových a queer teóriách, napr. „rod“ a jeho variácie. Používanie týchto a iných „rodových“ termínov predpokladá osvojenie kontroverzných filozofických a antropologických východísk. V tomto ohľade chceme poznamenať, že Ústava Slovenskej republiky stanovuje, že Slovenská republika sa neviaže na žiadnu ideológiu a ani náboženstvo. Okrem iného, niektoré ciele stanovené Agendou 2030 reálne ohrozujú Ústavou a medzinárodným právom chránené právo rodičov na výchovu svojich detí (pozri napr. vybraný čiastkového cieľ 4.a). Slovenská republika nielenže k problematickým častiam Agendy 2030 nezaujala kritický postoj, ale spoločným vyhlásením podporila jej najproblematickejšie časti (Report of the Open Working Group on Sustainable Development Goals, A/68/970/Add.1). Musíme teda skonštatovať, že niektoré miesta v Agende 2030 považujeme za nezlučiteľné so stanoveným cieľom rozvoja a za absolútne neprijateľné pre slovenskú verejnosť. Z týchto dôvodov žiadame z dokumentu odstrániť referencie na Agendu 2030. 
	Z
	Pripomienka bola akceptovaná. 
Text „posilňovať a podporovať práva žien a dievčat a rodovú rovnosť v súlade s Agendou 2030 pre udržateľný rozvoj“ bol nahradený textom „posilňovať a podporovať práva žien a dievčat a rovnosť medzi mužmi a ženami 
v súlade s Agendou 2030 pre udržateľný rozvoj“. Súčasne predkladateľka pripomienky stiahla časť pripomienky týkajúca sa Agendy 2030.



	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 2 a 3
Navrhujeme preformulovať navrhnuté záväzky SR „posilňovať inštitucionálnu a praktickú ochranu práv žien v spoločnosti, plniť Celoštátnu stratégiu rodovej rovnosti a jej akčný plán“ a „podporovať výchovu a vzdelávanie k ľudským právam a demokratickému občianstvu, vrátane predchádzania rasizmu, xenofóbie a všetkých foriem diskriminácie“ na „posilňovať inštitucionálnu a praktickú ochranu práv žien v spoločnosti, plniť Celoštátnu stratégiu rodovej rovnosti a jej akčný plán s ohľadom na iné práva a právom chránené záujmy“ a „podporovať výchovu a vzdelávanie k ľudským právam a demokratickému občianstvu, vrátane predchádzania rasizmu, xenofóbie a všetkých foriem diskriminácie, s ohľadom na iné práva a právom chránené záujmy“. Odôvodnenie: Celoštátna stratégia rodovej rovnosti na viacerých miestach hrubo zasahovala do ostatných práv a slobôd a právom chránených záujmov (napr. str. 11, bod 49 tejto Stratégie). Predložený materiál musí rešpektovať práva rodičov na výchovu svojich detí, náboženskú slobodu, slobodu presvedčenia a výhrady svedomia pedagogických a zdravotníckych pracovníkov, ktorí môžu byť týmito opatreniami dotknutí. Hoci vzhľadom na obmedzený rozsah predloženého dokumentu nie je vhodné, aby sa v tomto momente analyzoval dopad na výkon práv a právom chránených záujmov iných, je nevyhnutné už teraz deklarovať, že výkon toto záväzku SR bude v súlade s právami a právom chránenými záujmami iných osôb. 
	Z
	V nadväznosti na vysvetlenie MZVaEZ SR bola pripomienka predkladateľkou stiahnutá.  

	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 2
Navrhujeme preformulovať navrhnutý záväzok SR „podporovať univerzálnu ratifikáciu ľudskoprávnych dohovorov OSN“ 
na „podporovať ratifikáciu ľudskoprávnych dohovorov OSN“. Odôvodnenie: Každý zmluvný štát OSN má možnosť, nie povinnosť, pristúpiť k medzinárodnej zmluve. Tvrdiť alebo presadzovať opak by znamenalo významne okresať právo jednotlivých štátov sa rozhodnúť, či chcú alebo nechcú byť právne viazaný medzinárodnou dohodou. 
	Z
	Na základe požiadavky predkladateľky pripomienky, predkladateľ materiálu upresnil nasledovné ľudskoprávne dohovory OSN, ktorých univerzálnu ratifikáciu bude SR podporovať: Medzinárodný pakt o občianskych a politických právach a jeho dva opčné protokoly, Medzinárodný pakt o hospodárskych, sociálnych a kultúrnych právach a jeho opčný protokol, Medzinárodný dohovor o odstránení všetkých foriem rasovej diskriminácie, Dohovor proti mučeniu a inému krutému, neľudskému a ponižujúcemu zaobchádzaniu či trestaniu, Dohovor o odstránení všetkých foriem diskriminácie žien a jeho opčný protokol, Dohovor o právach dieťaťa a jeho tri opčné protokoly, Dohovor o právach osôb so zdravotným postihnutím a jeho opčný protokol a Medzinárodný dohovor o ochrane všetkých osôb pred nedobrovoľným zmiznutím. Pripomienka bola predkladateľkou stiahnutá.


	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 3
Navrhujeme preformulovať navrhnutý záväzok SR „zintenzívniť spoluprácu s rozvojovými krajinami, vrátane pomoci formou projektov zameraných na budovanie demokratických inštitúcií a ochranu ľudských práv“ na „zintenzívniť spoluprácu s rozvojovými krajinami, vrátane pomoci formou projektov zameraných na budovanie demokratických inštitúcií a ochranu ľudských práv v súlade s medzinárodným právom, konkrétne princípmi štátnej suverenity a nezasahovania do vnútorných záležitostí štátu“. Odôvodnenie: Princípy štátnej suverenity a nezasahovania do vnútorných záležitostí štátu sú základné zásady medzinárodného práva. Sú súčasťou medzinárodného obyčajového práva a sú zakotvené v mnohých medzinárodných zmluvách (napr. Charta OSN, čl. 2 ods. 7). Deklarácia o neprípustnosti intervencie do vnútorných záležitostí štátov prízvukuje, že žiaden štát nemá právo zasahovať, či už priamo alebo nepriamo, a to z akéhokoľvek dôvodu, do vnútorných alebo vonkajších záležitostí iného štátu, a že všetky snahy o ovplyvňovanie jeho politických, hospodárskych a kultúrnych prvkov sú neprípustné. Členské štáty majú primárnu zodpovednosť za ochranu ľudských práv svojich obyvateľov v súlade so svojimi politickými, hospodárskymi 
a kultúrnymi tradíciami. Formulácia navrhnutá v predloženom materiály dostatočne nerešpektuje princíp zvrchovanosti štátov v ľudskoprávnych otázkach, ktorý spočíva v aj ponechaní rozhodovania o kultúrno-etických otázkach, napr. ochrany života a dôstojnosti ľudskej bytosti od počatia až po smrť, ochrany rodiny a inštitúcie manželstva ako základu spoločnosti, ako i rozhodovania o veciach s tým súvisiacich v oblasti zdravotníctva, výchovy a vzdelávania. Navyše, hoci demokracia je najlepšia forma vlády, definovanie ústavné modelu jednoznačne spadá pod vnútroštátnu jurisdikciu a je tiež chránené medzinárodným právom (napr. čl. 2 ods. 7 Charty OSN). 
	Z
	V nadväznosti na vysvetlenie MZVaEZ SR bola pripomienka predkladateľkou stiahnutá.


	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 2
Navrhujeme preformulovať navrhnutý záväzok SR „zvyšovať povedomie o prevencii sexuálneho a rodovo podmieneného násilia počas ozbrojených konfliktov“ na „zvyšovať povedomie o prevencii násilia na civilistoch, špeciálne sexuálneho násilia a násilia páchaného na ženách, počas ozbrojených konfliktov“. Odôvodnenie: „Rodové“ charakteristiky sú nie sú právne a ani vedecké termíny (pozri aj Odôvodnenie k pripomienke č. 3, ods. 2). Na rozdiel od iných charakteristík osoby, ktoré sa dajú jasne a objektívne identifikovať, ako napríklad vek, „rodové“ charakteristiky sú späté s vnútornými, t.j. ťažko objektívne identifikovateľnými pocitmi, ktoré nie je možné objektívne určiť. Neexistuje vedecký konsenzus, ako tieto pojmy definovať a čo znamenajú. Navyše, všetky „rodové“ charakteristiky podliehajú zmene vplyvom času a sú vysoko subjektívne, čím sa rovnako ako v predchádzajúcom príklade líšia od iných charakteristík osoby, ktoré si oprávnene zasluhujú ochranu. Navrhujeme preto použiť formuláciu „o prevencii násilia na civilistoch, špeciálne sexuálneho násilia a násilia páchaného na ženách“, ktorá sa rovnako ako predchádzajúca formulácia zameriava na najzraniteľnejších ľudí v konflikte, ale s tým rozdielom, že nie je ideologicky zaťažená ako formulácia v predloženom texte. 
	Z
	Pripomienka bola čiastočne akceptovaná. 
Text „zvyšovať povedomie 
o prevencii sexuálneho a rodovo podmieneného násilia počas ozbrojených konfliktov“ bol nahradený textom „zvyšovať povedomie o prevencii sexuálneho násilia a násilia páchaného na ženách počas ozbrojených konfliktov“.


	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 1
Navrhujeme preformulovať záväzok „aktívne sa zapájať 
do mechanizmu univerzálneho periodického hodnotenia a presadzovať efektívnu implementáciu prijatých odporúčaní“ na „aktívne sa zapájať do mechanizmu univerzálneho periodického hodnotenia“. Odôvodnenie: Orgány monitorujúce ľudskoprávne dohovory OSN nie sú ani právnické, ani kvázi-právnické orgány. Ich závery nie sú právne záväzné - ide len o nezáväzné odporúčania, ktoré môžu pomôcť jednotlivým zmluvným štátom OSN pri implementácií ich zmluvných záväzkov. Presadzovanie „efektívnej implementácie prijatých odporúčaní“ je v rozpore s nezáväzným charakterom odporúčaní a môže porušiť výsostné postavenie štátu sa nezávisle a bez medzinárodného nátlaku rozhodnúť, či odporúčanie implementuje alebo nie. Navyše, ľudskoprávne výbory OSN majú tendenciu neustále rozširovať význam jednotlivých ustanovení ľudskoprávnych dohovorov OSN, prípadne meniť definície termínov používané v základných ustanoveniach ich konštitutívnych zmlúv. Formulácia navrhnutá MZVaEZ SR môže byť zneužitá na vytvorenie nátlaku na SR, aby automaticky a nekriticky implementovala odporúčania vydané ľudskoprávnymi výbormi OSN. 
	Z
	Po vzájomnom vysvetlení si pozícií nebola pripomienka akceptovaná.  

	Konferencia biskupov Slovenska
	Dobrovoľné prísľuby a záväzky Slovenskej republiky do Rady OSN pre ľudské práva na obdobie rokov 2018 – 2020, str. 1
Navrhujeme preformulovať záväzok „podporovať snahy o začleňovanie ľudských práv do všetkých činností OSN, vrátane oblasti rozvoja, mieru a bezpečnosti“ na „pokračovať v úsilí OSN využívať všetky zdroje, ktoré má k dispozícii, vrátane morálnej autority a diplomatickej kreativity na podporu dodržiavania ľudských práv“. Odôvodnenie: Podpora dodržiavania ľudských práv je základným poslaním OSN, ktoré v svojich ľudskoprávnych aktivitách vychádza z Charty OSN a Všeobecnej deklarácie ľudských práv. Na dosiahnutie tohto cieľa OSN využíva všetky zdroje a prostriedky, ktoré má k dispozícií. Formulácia navrhnutá MZVaEZSR túto skutočnosť spochybňuje a ľudské práva ako hodnotiace kritérium všetkých aktivít OSN predstavuje ako niečo, k čomu má OSN ašpirovať. Navrhnutá formulácia zároveň vzbudzuje obavy, že zahraničná a humanitárna pomoc bude podmienená prijatím určitého chápania a výkladu ľudských práv, napr. že sexuálne a reprodukčné zdravie a právo zahŕňajú umelý potrat a radikálnu sexuálnu výchovu. Úvery a investície v rozvojových krajinách nemôžme podmieňovať prijatím istých filozofických východísk, ktoré sú v konečnom dôsledku kontroverzné aj u nás. Podmienenie zahraničnej pomoci či humanitárnej intervencie takýmito podmienkami by predstavovali neprijateľný imperializmus 
a vnucovanie svojej kultúry iným štátom.
	Z
	V nadväznosti na vysvetlenie MZVaEZ SR bola pripomienka predkladateľkou stiahnutá.


	MDVaRR SR
	Bez pripomienok.
	O
	

	MF SR
	doložke vybraných vplyvov
Do časti 10. Poznámky doložky vybraných vplyvov žiadam doplniť, že z predloženého návrhu nevyplývajú zvýšené požiadavky na rozpočet verejnej správy a realizácia jednotlivých prísľubov a záväzkov bude zabezpečená v rámci výdavkov kvantifikovaných v rámci schválených jednotlivých akčných plánov, programov a stratégií.
	Z
	Pripomienka bola akceptovaná. 
Do bodu č. 10 doložky vybraných vplyvov bola doplnená nasledovná informácia: „Z predloženého návrhu materiálu nevyplývajú zvýšené požiadavky na rozpočet verejnej správy. Finančné nároky na realizáciu jednotlivých prísľubov a záväzkov v rokoch 2018 - 2020 budú zabezpečené z kapitoly MZVaEZ SR, bez zvýšených finančných požiadaviek na rozpočet verejnej správy.“


	MK SR
	Bez pripomienok.
	O
	

	MO SR
	Bez pripomienok.
	O
	

	MPRV SR
	Bez pripomienok.
	O
	

	MPSVR SR
	Bez pripomienok.
	O
	

	MV SR
	Bez pripomienok.
	O
	

	MZ SR
	Bez pripomienok.
	O
	

	MŽP SR
	Bez pripomienok.
	O
	

	MŽP SR
	Bez pripomienok.
	O
	

	NBS
	Bez pripomienok.
	O
	

	PMÚSR
	Bez pripomienok.
	O
	

	SŠHRSR
	Bez pripomienok..
	O
	

	SVSLPRK
	Bez pripomienok.
	O
	

	ÚGKKSR
	Bez pripomienok.
	O
	

	ÚJDSR
	Bez pripomienky.
	O
	

	ÚNMSSR
	ÚNMS SR nemá k predloženému materiálu žiadne pripomienky.
	O
	

	ÚPPVII
	Bez pripomienok.
	O
	

	ÚPVSR
	Bez pripomienok.
	O
	

	ÚVO
	Bez pripomienok.
	O
	

	Verejnosť
	časti Implementácia medzinárodných ľudsko-právnych nástrojov
1. Zarážku „podporovať snahy o začleňovanie ľudských práv do všetkých činností OSN, vrátane oblasti rozvoja, mieru a bezpečnosti;“ navrhujeme vypustiť. Zdôvodnenie: Zámer navrhovateľa nie je jednoznačný. 2. V zarážke „podporovať univerzálnu ratifikáciu ľudskoprávnych dohovorov OSN;“ navrhujeme vypustiť slovo „univerzálnu“. Zdôvodnenie: Prijímané dohovory, vrátane ľudskoprávnych, v rámci OSN je potrebné pred ich ratifikáciou 
(a prípadne aj neratifikáciou) Slovenskou republikou posudzovať jednotlivo. 3. V zarážke „posilňovať a podporovať práva žien a dievčat a rodovú rovnosť v súlade s Agendou 2030 pre udržateľný rozvoj;“ navrhujeme slová „a rodovú rovnosť“ zmeniť na „a rovnosť medzi ženami a mužmi“. Zdôvodnenie: Navrhuje sa spresnenie textu. 
4. Zarážku „zvyšovať povedomie o prevencii sexuálneho a rodovo podmieneného násilia počas ozbrojených konfliktov;“ navrhujeme vypustiť. Zdôvodnenie: Zámer navrhovateľa nie je jednoznačný. Pojem (slová) „rodovo podmienené násilie“ v slovenskej legislatíve nie je vymedzený. 
	O
	Pripomienka k bodu 
č. 1 a 2 nebola akceptovaná. 
1. Ide o komentár, ktorý vyjadruje subjektívny názor pripomienkovateľa a nemá charakter pripomienky v zmysle Smernice na prípravu a predkladanie materiálov na rokovanie vlády SR schválenej uznesením vlády SR č. 512 zo dňa 13. júna 2001.
2. Záväzok „podporovať univerzálnu ratifikáciu ľudskoprávnych dohovorov OSN“ chce SR presadzovať na medzinárodnej, a nie na vnútroštátnej úrovni. Jedným zo základných cieľov SR je podporovať a ochraňovať ľudské práva a tento cieľ chce dosiahnuť aj podporou ratifikácie ľudskoprávnych dokumentov čo najširším počtom štátov. 
Pripomienka k bodu 
č. 3 bola akceptovaná. 
Text „posilňovať 
a podporovať práva žien a dievčat a rodovú rovnosť v súlade s Agendou 2030 pre udržateľný rozvoj“ bol nahradený textom „posilňovať a podporovať práva žien a dievčat a rovnosť medzi mužmi a ženami v súlade s Agendou 2030 pre udržateľný rozvoj“.
Pripomienka k bodu 
č. 4 bola čiastočne akceptovaná. 
Text „zvyšovať povedomie o prevencii sexuálneho a rodovo podmieneného násilia počas ozbrojených konfliktov“ bol nahradený textom „zvyšovať povedomie o prevencii sexuálneho násilia a násilia páchaného na ženách počas ozbrojených konfliktov“.


	Verejnosť
	časti Implementácia vnútroštátnych ľudsko-právnych nástrojov
Navrhujeme vetu „Na vládnej úrovni patrí problematika ľudských práv do kompetencie Rady vlády Slovenskej republiky pre ľudské práva, národnostné menšiny a rodovú rovnosť na čele ktorej stojí podpredsedníčka vlády SR.“ upraviť tak, aby jej znenie bolo v súlade 
s kompetenčným zákonom. Odôvodnenie: § 13 ods. 9 zákona 
č. 575/2001 Z. z. v znení neskorších predpisov znie: (9) Ministerstvo spravodlivosti Slovenskej republiky zabezpečuje tvorbu 
a uskutočňovanie štátnej politiky a koordináciu plnenia úloh v oblasti ľudských práv. 
	O
	Pripomienka bola akceptovaná. 
Text „Na vládnej úrovni patrí problematika ľudských práv do kompetencie Rady vlády Slovenskej republiky pre ľudské práva, národnostné menšiny a rodovú rovnosť, na čele ktorej stojí podpredsedníčka vlády SR.“ bol nahradený textom „Rada vlády SR pre ľudské práva, národnostné menšiny a rodovú rovnosť je poradný a odborný orgán vlády SR, ktorý pôsobí v záujme zvýšenia všeobecného povedomia v oblasti ľudských práv, informovanosti o stave ich dodržiavania a prijímania opatrení na ich presadzovanie. Rada kladie dôraz na odporúčania odborných orgánov a inštitúcií OSN a sleduje vývoj a nové práva v oblasti ľudských práv.“.


	Verejnosť
	časti Implementácia vnútroštátnych ľudsko-právnych nástrojov:
Navrhujeme vetu „Táto rada zabezpečuje celospoločenskú diskusiu 
o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“ upraviť tak, aby jej znenie bolo v súlade so štatútom rady vlády. Odôvodnenie: Je potrebné vychádzať zo znenia ustan. čl. 2 Postavenie rady a čl. 3 Pôsobnosť rady Štatútu Rady vlády Slovenskej republiky pre ľudské práva, národnostné menšiny a rodovú rovnosť. 
	O
	Pripomienka bola akceptovaná. 
Text „Táto rada zabezpečuje celospoločenskú diskusiu o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“ bol nahradený textom „Táto rada zabezpečuje diskusiu o ľudských právach a posilňuje dialóg medzi vládnymi inštitúciami, mimovládnym sektorom a akademickou obcou.“.


	Verejnosť
	časti Implementácia vnútroštátnych ľudsko-právnych nástrojov.
Navrhujeme vetu „V roku 2015 bol vládou SR schválený komplexný programový dokument strategického charakteru pre oblasť ochrany a podpory ľudských práv - Celoštátna stratégia ochrany a podpory ľudských práv v Slovenskej republike.“ zmeniť na: „V roku 2015 bol vládou SR schválený programový dokument pre oblasť ochrany a podpory ľudských práv s názvom Celoštátna stratégia ochrany a podpory ľudských práv v Slovenskej republike.“. Odôvodnenie: Aby bolo možné hovoriť o komplexnom programovom dokumente, je potrebné ho v roku 2017 doplniť, okrem iného o problematiku náboženského vyznania a viery. 
	O
	Pripomienka bola čiastočne akceptovaná.
Text „V roku 2015 bol vládou SR schválený komplexný programový dokument strategického charakteru pre oblasť ochrany a podpory ľudských práv – Celoštátna stratégia ochrany a podpory ľudských práv v Slovenskej republike.“ bol nahradený textom „V roku 2015 bol vládou SR schválený programový dokument pre oblasť ochrany a podpory ľudských práv s názvom Celoštátna stratégia ochrany a podpory ľudských práv v Slovenskej republike.“. 

	NBÚ SR
	Odoslané bez pripomienok.
	
	

	MH SR
	Odoslané bez pripomienok.
	
	

	ŠÚ SR
	Odoslané bez pripomienok.
	
	

	MŠVVaŠ SR
	Odoslané bez pripomienok.
	
	



	
Vysvetlivky  k použitým skratkám v tabuľke:

	O – obyčajná

	Z – zásadná

